En relació amb l'examen de DIBUIX ARTÍSTIC, s'acorda mantenir el model d'examen, modificant-hi només, i de manera excepcional per a la aquesta convocatòria, la mida del paper en què cal desenvolupar una part de l'Exercici 2.
Per tant, aquest examen s'estructura de la manera següent:
Exercici 1 [2 punts]: cal triar UNA de les dues opcions proposades i respondre en el quadern d'examen la pregunta o preguntes corresponents.
Exercici 2 [8 punts]: aquest exercici té dues parts, fer uns esbossos en el quadern d'examen (2 punts), i fer un dibuix (6 punts) a triar entre DUES opcions (A o B) que es realitza en paper separat DIN A·3 (29,7 cm. x 42 cm.).
Aquest paper l'ha de portar cada estudiant i pot ser de les característiques que millor s'adaptin a la tècnica d'execució escollida.
En aquest examen es manté la tipologia habitual de les preguntes, els criteris generals d'avaluació, així com la resta de material obligatori i exclòs en la realització de l'examen, establerts a l'inici del curs actual.
Contingut general de la prova: la prova de dibuix artístic consisteix a donar una resposta de caràcter pràctic i teòric que demostri les teves capacitats per representar bidimensionalment la realitat, reflectir l'imaginari personal, utilitzar una riquesa expressiva, manifestar la fluïdesa d'idees i la disposició a la recerca de plantejaments innovadors, així com les capacitats de percepció, d'anàlisi visual i d'interpretació tant de l'entorn perceptiu quotidià com de les imatges que configuren el context històric i cultural.
Les proves estan estructurades de la següent manera:
Títol: indica el marc temàtic global de la prova.
Les diferents parts de la prova i el seu contingut s'estructuren a partir d'aquest títol o tema extret de l'apartat de "Continguts de Dibuix Artístic" ressenyats al DOGC.
De la seqüència de preguntes que es presenten, (normalment dues), n'has de respondre una de forma breu i concisa que tractarà sobre aspectes concrets relatius a l'anàlisi de les imatges proposades i la capacitat d'establir relacions entre elles.
Ha de demostrar els coneixements de caràcter teòric, tècnic, analític, històric, així com les capacitats d'interpretació personal i de descripció dels valors denotatius i connotatius de la imatge en la qual s'ha d'usar la terminologia pròpia de la matèria.
Algunes respostes s'acompanyaran de croquis que complementen el text.
Aquest exercici es realitzarà en el quadern de resposta.
Consisteix a donar respostes de caràcter pràctic que demostrin les teves capacitats per a la representació bidimensional en funció de la proposta de l'exercici.
Aquest exercici té dues parts: esbossos preparatoris sobre aspectes concrets i el desenvolupament definitiu que tindrà opcionalitat entre monocrom i cromàtic.
Els esbossos es realitzaran al fulls del quadern d'examen.
El desenvolupament definitiu es resoldrà en un paper de 50 x 70 cm, col·locat verticalment o horitzontalment, segons cada enunciat.
Ÿ Les habilitats gràfiques per plantejar un projecte artístic segons la demanda concreta de l'enunciat
Material per a l'examen de Dibuix Artístic:
Material obligatori: paper de DIN A3 cm ( 29,7 cm x 42cm ), fulls A4, llapis i barres de grafit de diferents dureses, goma d'esborrar, carbó, goma d'esborrar especial per carbó, draps i colors aplicables amb tècniques seques (per tècniques seques s'entenen aquelles que no requereixen l'ús de cap diluent ja sigui basat en l'aigua o elaborat químicament).
Un suport completament rígid de tamany DIN A3, el qual pot ser de fusta contraplacada de 0,8 cm de gruix o d'altre tipus com una carpeta d'aquesta mida.
Altres tipus de material i instrumental d'acord amb les preferències expressives personals.